سید مسعود کوثر

صوبہ خیبر پختونخوا کے موجودہ گورنر۔ اردو زبان کے مشہور شاعر احمد فراز کے بھائی۔ ضلع کوہاٹ میں پیدا ہوئے۔ انہوں نے پشاور یونیورسٹی سے 1960ء میں قانون کی سند حاصل کی اور 1968ء میں انہیں لنکن بار میں بلایا گیا۔ انہوں نے ہائی کورٹ اور سپریم کورٹ میں متعدد اہم مقدمات میں پیروی بھی کی۔

سیاست 
انہوں نے طالب علمی کے زمانے سے سیاست شروع کی اور 1970ء میں پاکستان واپس آتے ہی پاکستان پیپلز پارٹی میں شمولیت اختیار کی۔ ذوالفقار علی بھٹو اور بینظیر بھٹو کے کافی قریب رہے۔ انہیں آفتاب احمد شیر پاؤ کی جگہ پیپلز پارٹی صوبہ خیبر پختونخوا کا صدر بنایا گیا تھا اور 1988ء کے انتخابات کے بعد وہ صوبائی اسمبلی کے اسپیکر منتخب ہوئے۔ بعد میں وہ دوبارہ رکن صوبائی اسمبلی منتخب ہونے کے بعد ڈپٹی اپوزیشن لیڈر بنے۔ 1994ء میں انہیں ایوان بالا یعنی سینیٹ کا رکن منتخب کیا گیا لیکن 1999ء میں جب فوجی صدر پرویز مشرف نے اقتدار پر قبضہ کیا تو سینیٹ کی تحلیل کے ساتھ ان کی رکنیت بھی ختم ہو گئی۔

گورنر خیبر پختونخوا 
فروری 2011ء میں انہیں اویس احمد غنی کی جگہ صوبہ خیبر پختونخوا کا گورنر بنایا گیا۔

بقید حیات شخصیات
پاکستانی سیاست دان
خیبر پختونخوا کے سیاستدان
خیبر پختونخوا کے گورنر
فضلا جامعہ پشاور
ہندکو شخصیات
ویکی ڈیٹا سے مطابقت رکھنے والی مختصر تفصیل